Up-407/03
Datum: 2003-06-26T00:00:00.000+02:00
ecli: ECLI:SI:USRS:2003:Up.407.03
vrsta: posamični akt
zadeva: ustavna pritožba
objavljeno: Neobjavljeno | 26.06.2003
dokument: US22521
akt: Ustavna pritožba A. A. zoper odločbo Davčne uprave Republike Slovenije, Davčnega urada Ljubljana, Izpostava Ljubljana - Bežigrad, št. 417-61/03-24 z dne 10. 6. 2003
resitev: zavrženje
izrek: Ustavna pritožba A. A. zoper odločbo Davčne uprave Republike Slovenije, Davčnega urada Ljubljana, Izpostava Ljubljana - Bežigrad, št. 417-61/03-24 z dne 10. 6. 2003 se zavrže.
stavek: Ker procesna predpostavka izčrpanosti pravnih sredstev ni podana, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2003-06-12T22:00:00.000Z
datum_odlocitve: 2003-06-25T22:00:00.000Z

# Up-407/03 - 4

9. 7. 2003

SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 26. junija 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper odločbo Davčne uprave Republike Slovenije, Davčnega urada Ljubljana, Izpostava Ljubljana - Bežigrad, št. 417-61/03-24 z dne 10. 6. 2003 se zavrže.**

## Obrazložitev

Pritožnik izpodbija odločbo prvostopenjskega davčnega organa, s katero mu je naloženo plačilo neplačane sodne takse (skupaj s kazensko takso in takso za opomin) in predlaga njeno začasno zadržanje.

Po določbi prvega odstavka 51. člena Zakona o Ustavnem sodišču (v nadaljevanju ZUstS) je ustavno pritožbo mogoče vložiti, ko so izčrpana vsa pravna sredstva. Ker v obravnavani zadevi niso izčrpana niti redna pravna sredstva (tj. pritožba, na katero pritožnika napotuje pravni pouk izpodbijane odločbe), za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.

Glede na to o pritožnikovem predlogu za začasno zadržanje ni odločalo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan